stanford-oval/wikipedia huggingface dataset:
Michael Valgren

| Michael Valgren |
| --- | --- |
 Michael Valgren Ranskan ympäriajossa 2015.
Henkilötiedot
Syntynyt: 7. helmikuuta 1992 (ikä 32)
Kansalaisuus:   Tanska
Pyöräilijä
Pituus:  179 cm
Paino:  71 kg
Joukkue:  EF Education–EasyPost
Laji:  maantie
Rooli:  ajaja
Ura
Amatöörijoukkue(et)
2011–2012 2013:  Glud & Marstrand - LRØ Cult Energy
Ammattilaisjoukkue(et)
2014–2016 2017–2018 2019−2020  2021–2022 2023  2024–:  Tinkoff Astana Team Dimension Data / NTT Pro Cycling EF Education EF Education–NIPPO Development Team EF Education–EasyPost
Suurimmat voitot
 Amstel Gold Race 2018 Omloop Het Nieuwsblad 2018 Tanskan ympäriajo 2014, 2016  Maantieajon Tanskan-mestaruus 2014 
 Tiedot päivitetty: 2. tammikuuta 2024 
| Mitalit> Maa:   Tanska.Miesten pyöräily.maantiepyöräilyn MM-kilpailut  | Mitalit> Maa:   Tanska.Miesten pyöräily.maantiepyöräilyn MM-kilpailut  | Mitalit> Maa:   Tanska.Miesten pyöräily.maantiepyöräilyn MM-kilpailut  | Maa:   Tanska> Miesten pyöräily. |
| --- | --- | --- | --- |
|  Pronssia | Flanderi 2021 | maantieajo |  |
Michael Valgren Andersen (s. 7. helmikuuta 1992 Kööpenhamina) on tanskalainen maantiepyöräilijä. Hän aloitti ammattilaisuransa Tinkoff-tallissa,  jota edusti vuodet 2014–2016. Kausilla 2017−2018 hän ajoi Astana Teamissa, vuosina 2019–2020 Dimension Data / NTT Pro Cycling -joukkueessa ja vuodesta 2021 lähtien EF Education -tallissa.
Valgren voitti maantieajon Tanskan-mestaruuden 2014. Hän voitti samana vuonna Tanskan ympäriajon kokonaiskilpailun 15 sekunnin erolla Lars Bakiin. Hän sijoittui toiseksi Amstel Gold Racessa 2016 hävittyään kahden miehen loppukirissä Enrico Gasparottolle. Hän voitti samana vuonna Tanskan ympäriajon kymmenen sekunnin erolla Magnus Cort Nielseniin.
Valgren voitti vuonna 2018 Omloop Het Nieuwsblad-kilpailun 12 sekunnin erolla Łukasz Wiśniowskiin. Hän voitti samana keväänä Amstel Gold Racen kukistettuaan loppukirissä Roman Kreuzigerin. Hän saavutti maantieajon MM-pronssia Flanderissa 2021.
Valgren sai lantio- ja lonkkavammoja La Route d'Occitanie -kilpailussa kesäkuussa 2022 ja oli loppukauden sivussa kilpailuista. Seuraavalla kaudella hän kuului EF Education -tallin kehitysryhmään.
Saavutuksia

Lähteet: Pro Cycling Stats, Cycling Archives
Zorigtbaataryn Enkhzorig

Zorigtbaataryn Enkhzorig (mong. Зоригтбаатарын Энхзориг; 27. helmikuuta 1987 – 4. marraskuuta 2018) oli mongolialainen amatöörinyrkkeilijä. Vuonna 2006 hän hävisi Aasian kisoissa nyrkkeilymestaruuden loppuottelussa uzbekistanilaiselle Bahodirjon Sultonoville pistein 15-37. Vuoden 2008 Pekingin olympialaisissa hän putosi toisella kierroksella pois häviten kuubalaiselle Idel Torrientelle pistein 10-9.
McLaren MP4-20

| McLaren MP4-20 |
| --- | --- |
 Kimi Räikkönen ajamassa Belgian GP:ssä.
Talli:   McLaren
Suunnittelija(t):   Adrian Newey  Mike Coughlan
Kuljettajat:  9.  Kimi Räikkönen 10.  Juan Pablo Montoya 10.  Pedro de la Rosa 10.  Alexander Wurz
Testikuljettajat:  35.  Pedro de la Rosa 35.  Alexander Wurz
Teknisiä tietoja
Renkaat:  M Michelin
Polttoaine:  Mobil 1
Jarrut:  hiililevyjarrut
Runko:  hiilikuitumonokokki
Moottori:  vapaasti hengittävä Mercedes-Benz F110R 3,0 l 90° V10
Voimansiirto:  McLaren 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2005
Kilpailuja:  19
Voittoja:  10
Paalupaikkoja:  7
Nopeimpia kierroksia:  12
Palkintosijoja:  18
MM-pisteitä:  182
Valmistajien maailmanmestaruuksia:  0
Kuljettajien maailmanmestaruuksia:  0
McLaren MP4-20 on Formula 1 -auto, jota McLaren-talli käytti kaudella 2005. Auton suunnittelusta vastasivat tekninen johtaja Adrian Newey ja pääsuunnittelija Mike Coughlan. Voimanlähteenä autossa oli Mercedeksen iskutilavuudeltaan kolmelitrainen V10-moottori.
Kilpailuissa autoa ajoivat suomalainen Kimi Räikkönen numerolla yhdeksän ja kolumbialainen Juan Pablo Montoya numerolla kymmennen. Montoyaa tuurasivat hänen sairauslomansa aikana testikuljettajat, Bahrainin GP:ssä espanjalainen Pedro de la Rosa ja San Marinon GP:ssä itävaltalainen Alexander Wurz. Auto kuuluu epäluotettavuudestaan huolimatta McLarenin kaikkien aikojen voitokkaimpiin autoihin, sillä se saavutti kauden aikana 10 voittoa.
Auton nimi tulee sanoista McLaren Project 4, 20th design.
Tekniikka > Auto

Runko: hiilikuidusta ja alumiinista valmistettu hunajakennorakenteinen monokokkirunko.
Renkaat: Michelinin valmistamat urarenkaat Enkein vanteilla.
Paino: n. 600 kilogrammaa.
Voimansiirto: McLarenin valmistama seitsemänvaihteinen puoliautomaattinen vaihdelaatikko, jossa on myös peruutusvaihde, käsikytkimellä.
Tekniikka > Moottori

Nimi: Mercedes-Benz F110R V10
Sijoituspaikka: Kuljettajan takana pituussuunnassa.
Tekniset tiedot: Kymmenen sylinteriä V-asennossa 90° kulmassa. Iskutilavuus 3 000 cc (kolme litraa). Jokaista sylinteriä kohden on neljä venttiiliä (DOHC) eli moottori on 40 venttiilinen. Moottori on vapaasti hengittävä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | McLaren | Mercedes | M |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | TUR | ITA | BEL | BRA | JPN | CHN | 182 | 2. |
| 2005 | McLaren | Mercedes | M |  Kimi Räikkönen | 8 | 9 | 3 | Kesk. | 1 | 1 | 11† | 1 | DNS | 2 | 3 | Kesk. | 1 | 1 | 4 | 1 | 2 | 1 | 2 | 182 | 2. |
| 2005 | McLaren | Mercedes | M |  Juan Pablo Montoya | 6 | 4 | Loukk. | Loukk. | 7 | 5 | 7 | DSQ | DNS | Kesk. | 1 | 2 | Kesk. | 3 | 1 | 14† | 1 | Kesk. | Kesk. | 182 | 2. |
| 2005 | McLaren | Mercedes | M |  Pedro de la Rosa | TD | TD | 5 | TD | TD |  |  | TD | TD | TD | TD |  |  | TD | TD |  |  | TD | TD | 182 | 2. |
| 2005 | McLaren | Mercedes | M |  Alexander Wurz |  |  | TD | 3 |  | TD | TD |  |  |  |  | TD | TD |  |  | TD | TD |  |  | 182 | 2. |
Aiheesta muualla

Kuvia tai muita tiedostoja aiheesta McLaren MP4-20 Wikimedia Commonsissa
Autot, jotka kilpailivat Formula 1 -kaudella 2005
Ferrari F2004M
Ferrari F2005
BAR 007
Renault R25
Williams FW27
McLaren MP4-20
Sauber C24
Red Bull RB1
Toyota TF105/TF105B
Jordan EJ15/EJ15B
Minardi PS04B
Minardi PS05
Zapatan piirikunta

Zapatan piirikunta (engl. Zapata County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 13 889. Piirikunnan hallintokeskus ja väkiluvultaan suurin kunta on Zapatan kaupunki. Piirikunta perustettiin 22. tammikuuta 1858.
Aiheesta muualla

Kuvia tai muita tiedostoja aiheesta Zapatan piirikunta Wikimedia Commonsissa
Melanesiankäkikyyhky

| Melanesiankäkikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Käkikyyhkyt Macropygia
Laji::  mackinlayi
Kaksiosainen nimi
 Macropygia mackinlayi  (Ramsay), 1878 
Katso myös
   Melanesiankäkikyyhky Wikispeciesissä   Melanesiankäkikyyhky Commonsissa 
Infobox OKNimi-testi OKIUCN-testi OK: 
Melanesiankäkikyyhky (Macropygia mackinlayi) on Melanesian saaristossa elävä kyyhkylintu, josta tunnetaan neljä alalajia. Lajin holotyypin kuvaili Edward Pierson Ramsay Vanuatun Tannasta 1878.
Älä tule hyvä tyttö

| ”Älä tule hyvä tyttö” Erin |
| --- | --- | --- |

Singlen tiedot
 Albumilta: Sä osaat!
 Julkaistu: marraskuu 2013
 Tyylilaji: folk, pop
 Kesto: 03.15
 Levy-yhtiö: Warner Music Finland
Erinin muut singlet
| ”Toiset mimmit” 2013 | ”Älä tule hyvä tyttö” 2013 | ”Sydäntä särkee” 2016 |
”Älä tule hyvä tyttö” on suomalaisartisti Erinin kappale hänen toiselta, Sä osaat! -studioalbumilta. Sen julkaisi Warner Music albumin kolmantena singlenä marraskuussa 2013. ”Älä tule hyvä tyttö” ei menestynyt yhtä hyvin kuin albumin kaksi aiempaa singleä. Kappale sijoittui ainoastaan radiolistalle.
Kappaleet

Älä tule hyvä tyttö – 3.15
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: –
Radiolista: 9
Älä tuhlaa aikaa

| Älä tuhlaa aikaa KOM-kvartetti |
| --- | --- | --- |

Studioalbumin tiedot
 Äänitetty : Finnvox-studio
 Julkaistu: marraskuu 1975
 Formaatti: LP (LRLP 134)
 Tuottaja(t): Tapani Tamminen
 Tyylilaji: folk rock, jazz
 Kesto: 45.03
 Levy-yhtiö: Love Records
KOM-teatterin muut julkaisut
| Kaikki muuttuu 1974 | Älä tuhlaa aikaa 1975 | Väinämöisen soitto 1977 |
Älä tuhlaa aikaa on vuonna 1975 ilmestynyt KOM-teatterin järjestyksessään viides albumi. Se julkaistiin vuoden 1977 Väinämöisen soitto -albumin tavoin nimellä KOM-kvartetti.
Eero Ojasen johtama kvartetti koostui jo KOM-teatterin edellisellä albumilla soittaneista muusikoista vahvistettuna kahdella laulajalla. Levyn kappaleet on säveltänyt Jukka Hauru ja niiden sanoitukset ovat Claes Anderssonin sekä Tommy Tabermannin yhdessä tekemiä. Yleisradion Fono-äänitetietokannassa levy esiintyy nimellä Lapsi.
Kappaleet

A-puoli
Yli niityn / Kapitalismi / Jos – 12.50
EEC – 10.47
Lintu rysässä – 2.53
B-puoli
Varo niitä – 6.14
Lapsi – 6.27
Älä tuhlaa aikaa – 6.00
Muusikot

Pertti Melasniemi – laulu
Eija Orpana – laulu, viulu
Jukka Hauru – kitara
Tapani Tamminen – basso
Ari Valtonen – rummut
Eero Ojanen – piano, kosketinsoittimet
Michael Stuhlbarg

| Michael Stuhlbarg |
| --- | --- |
 Michael Stuhlbarg vuonna 2018.
Henkilötiedot
Koko nimi:  Michael Stewart Stuhlbarg
Syntynyt: 5. heinäkuuta 1968 (ikä 56) Long Beach, Kalifornia, Yhdysvallat
Ammatti:  näyttelijä
Puoliso:  Mai-Linh Löfgren (vih. 2013)
Näyttelijä
Aktiivisena:  1992–
Merkittävät roolit:   A Serious Man  Boardwalk Empire  Call Me by Your Name  The Shape of Water 
Aiheesta muualla
IMDb 
Elonet
AllMovie
Michael Stewart Stuhlbarg (s. 5. heinäkuuta 1968 Long Beach, Kalifornia) on yhdysvaltalainen näyttelijä. Vuonna 2009 Stuhlbarg tähditti Coenin veljesten elokuvaa A Serious Man, josta hän sai parhaan miespääosan Golden Globe -ehdokkuuden.
Stuhlbarg on myös esiintynyt monissa tositapahtumiin perustuvissa elokuvissa ja sarjoissa, kuten Lincoln (2012), Hitchcock (2012), Steve Jobs (2015), Trumbo (2015), The Post (2017) ja HBO-sarja Boardwalk Empire (2010–2013). Hän on myös näytellyt sivurooleja elokuvissa Hugo (2011), Men in Black 3 (2012), Blue Jasmine (2013), Arrival (2016), Call Me by Your Name (2017), The Shape of Water (2017) ja Bones and All (2022) sekä televisiosarja Fargon (2017) kolmannella tuotantokaudella. Hän myös näytteli tohtori Nicodemus Westiä Marvel Cinematic Universen elokuvissa Doctor Strange (2016) ja Doctor Strange in the Multiverse of Madness (2022).
Stuhlbarg on myös näytellyt minisarjoissa The Looming Tower (2018) ja Dopesick (2021), joista molemmista hän oli ehdolla parhaan minisarjan tai televisioelokuvan miessivuosan Primetime Emmy -palkintoon. Vuonna 2005 Stuhlbarg esiintyi Martin McDonaghin Broadway-näytelmässä The Pillowman, josta hän sai Tony-ehdokkuuden.
Vuonna 2013 Stuhlbarg meni naimisiin Mai-Linh Löfgrenin kanssa.
Aiheesta muualla

Michael Stuhlbarg Internet Movie Databasessa. (englanniksi)
Michael Stuhlbarg Elonetissä.
Michael Stuhlbarg Allmoviessa (englanniksi)
Mehiparrat

| Mehiparrat |
| --- | --- |
 Pallomehiparta (Jovibarba globifera, syn. Sempervivum globiferum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Saxifragales
Heimo::  Maksaruohokasvit Crassulaceae
Suku::  Mehiparrat Jovibarba  Opiz (1852)
Katso myös
   Mehiparrat Wikispeciesissä   Mehiparrat Commonsissa 
Infobox OKNimi-testi OK: 
Mehiparrat (Jovibarba) on maksaruohokasvien (Crassulaceae) heimoon kuuluva mehikasvisuku.
Tuntomerkit

Mehiparrat ovat monivuotisia karvattomia ruohoja, jotka kasvavat 8–25 senttimetriä korkeiksi. Ne ovat pystyvartisia ja haarattomia, varreltaan meheviä eli sukkulenttisia. Lehdet ovat monivuotisia, ruodittomia ja muodostavat tyviruusukkeen kiinnittyen varteen kierteisesti. Lapa on tavallisesti 2–4 cm, joskus jopa 6 cm pitkä, muodoltaan pitkänomainen tai vastapuikea, mehevä, tyveltään kannukseton, ehyt- ja toisinaan ripsilaitainen. Suonet ovat huomaamattomia.
Kukinnot ovat varsipäätteisiä viuhkoja. Kukkaperät puuttuvat tai ovat korkeintaan millimetrin mittaisia. Kukat ovat pystyjä ja kuusi- tai seitsenlukuisia. Niissä on tyveltään yhdistynyt verhiö. Terälehdet ovat pystyjä, erillisiä, vihertävän valkoisia, vihertävän keltaisia tai keltaisia ja ripsureunaisia. Mesiäiskehrä on neliömäinen. Heteiden määrä on kaksi kertaa niin suuri kuin verholehtien, ja palhot ovat terälehtiin kiinnittymättömiä. Emit ovat pystyjä ja toisiinsa yhtyneitä; vartalot ovat neljä tai viisi kertaa sikiäintä lyhempiä. Hedelmä on kotamainen, pysty ja koostuu tyvestään yhteen kasvaneista emilehdistä. Siemenet ovat soikeita ja uurteisia.
Levinneisyys

Mehiparrat ovat kotoisin Euraasiasta.
Luokittelu

Mehipartojen suvussa on kolme lajia:
Jovibarba globifera – pallomehiparta
Jovibarba heuffelii – isomehiparta
Jovibarba preissiana
Mehipartojen erottaminen omaksi suvukseen mehitähdistä (Sempervivum) on ollut kiistanalaista jo yli vuosisadan ajan. Toisinaan niitä pidetään mehitähtien suvun sektiona, toisinaan omana sukunaan. Omaksi suvuksi viemistä on perusteltu mehipartojen terälehtien pystyisyydellä (mehitähdillä ne ovat taipuneita), kukan kuusi- tai joskus seitsenlukuisuudella (mehitähdillä on 8–16-lukuiset kukat), terälehtien ripsireunaisuudella (mehitähdillä on ehytlaitaiset terälehdet) ja siitepölyhiukkasen morfologialla ja hienorakenteella, joissa mainituilla suvuilla on merkittäviä eroja. Joka tapauksessa viimeaikaiset geneettiset tutkimukset ovat osoittaneet mehipartojen ja -tähtien olevan toisilleen läheistä sukua.
Aiheesta muualla

Suomen Lajitietokeskus: Mehiparrat – Jovibarba
WrestleMania XI

WrestleMania XI oli yhdestoista vuosittainen WrestleMania showpainin pay-per-view (PPV) -tapahtuma, jonka tuotti World Wrestling Federation. Tapahtuma järjestettiin Hartford Civic Centerillä, Hartfordissa Connecticutissa, 2. heinäkuuta 1995. Tapahtumassa pidettiin seitsemän paini ottelua.
Taustaa

Eniten mainostettu feudi, joka johti WrestleManiaan, oli Bam Bam Bigelowin ja Lawrence Taylorin välillä. Royal Rumblessa Bigelow muodosti tiimin Tatankan kanssa viimeisellä turnauksen erällä, joka käytiin WWF Tag Team -mestaruudesta. Matsissa Bigelow selätettiin johtaen kaksikon tappioon. Yleisö ei ollut tyytyväinen tulokseen, ja tämä aiheutti huutelua ja herjauksia Bigelowia kohtaan. Bigelow vastasi herjauksiin tönäisemällä NFL-pelaajaa Lawrence Tayloria, joka istui katsomossa. Bigelow kieltäytyi pyytämästä anteeksi Taylorilta, ja haastoi Lawrence painiotteluun WrestleManiassa. Taylor hyväksyi haasteen, ja teki otteluun valmistavan harjoitusleirinsä WWF-mestarin Dieselin kanssa.
Toinen päätapahtuma WrestleManiassa oli WWF-mestarin Dieselin ja haastajan Shawn Michaelsin välinen ottelu mestaruudesta. Diesel oli alun perin tullut WWF-organisaatioon Michaelsin tuvamiehenä, mutta myöhemmin hän itse alkoi painia ja muodosti joukkueen Michaelsin kanssa. Michaels ja Diesel voittivat WWF Tag Team -mestaruuden vuonna 1994. Survivor Seriesissä Michaels vahingossa potkaisi Dieseliä naamaan johtaen parin välien riitautumiseen. Riitautunut pari ei pysytynyt sopimaan asiaa ja joukkue hajosi johtaen mestaruuden hyllyttämiseen. Kolme päivää myöhemmin, Diesel voitti Bob Backlundin ja hänestä tuli uusi WWF mestari. Royal Rumblessa, Michaels voitti Royal Rumblen ja ansaitsi ottelun Dieseliä vastaan WWF-mestaruudesta.
Myös WWE Intercontinental -mestaruutta puolustettiin WrestleManiassa. Mestari Jeff Jarrett oli feudannut Razor Ramonin kanssa monia kuukausia. Royal Rumblessa Jarrett säilytti mestaruuden The Roadien avulla. WrestleManiassa Ramonin apuna nähtiin hänen ystävänsä 1-2-3 Kid.
Bret Hart kohtasi Bob Backlundin "I Quit" -ottelussa WrestleManiassa. Feudi alkoi edellisellä kesällä, kun Hart puolusti WWF-mestaruutta Backlundia vastaan. Backlund erheellisesti luuli voittaneensa mestaruuden ja alkoi tuuletella, mutta Hart pääsi selättämään hänet. Matsin jälkeen Backlund kääntyi heeliksi hyökäten Hartin kimppuun. Tämä johti matsiin Survivor Seriesiin, missä Backlund voitti mestaruuden Hartilta. Vaikka Backlund hävisi tittelin kolme päivää myöhemmin, hän jatkoi feudia Hartin kanssa. Royal Rumble matsin aikana Backlund hyökkäsi Hartin kimppuun.
Royal Rumblessa The Undertaker kohtasi Schyster R. Irwinin, kun Undertakerilla oli meneillään feudi Ted DiBiasen Million Dollar Corporationin kanssa. Ottelun aikana King Kong Bundy, joka oli myös Corporatinin jäsen, sekaantui matsiin, mikä mahdollisti Corporationia varastamaan The Undertakerin uurnan, missä sanottiin olevan hänen voiman lähde.
Ottelut ja tulokset

| # | Tulokset | Stipulaatiot | Aika |
| --- | --- | --- | --- |

| 1 | The Allied Powers (Lex Luger ja The British Bulldog) voittivat The Blu Brotherit (Jacob ja Eli) (Uncle Zebekiahin kanssa). | Tag team matsi | 06:34 |
| 2 | Razor Ramon (The 1-2-3 Kidin kanssa) voitti Jeff Jarrettin (c) (The Roadien kanssa) diskauksella | Tavallinen otelu WWF Intercontinental -mestaruudesta | 13:32 |
| 3 | The Undertaker (Paul Bearerin kanssa) voitti King Kong Bundyn (Ted DiBiasen kanssa). | Tavallinen matsi, missä Larry Young toimi spesiaali tuomarina | 06:36 |
| 4 | Owen Hart & Yokozuna (Mr. Fujiin Jim Cornetten kanssa) voittivat The Smoking Gunns (c) (Billy ja Bart). | Tag team matsi WWF Tag Team -mestaruudesta | 09:42 |
| 5 | Bret Hart voitti Bob Backlundin. | "I Quit" ottelu, missä Roddy Piper oli spesiaali tuomarina | 09:34 |
| 6 | Diesel (c) (Pamela Andersonin kanssa) voitti Shawn Michaelsin (Sidin ja Jenny McCarthyn kanssa). | Singles matsi WWF -mestaruudesta | 20:35 |
| 7 | Lawrence Taylor voitt Bam Bam Bigelowin (Ted DiBiasen kanssa). | Singles matsi | 11:42 |
Tapahtuma kronologia

Edellinen: Royal Rumble (1995)
Seuraava: In Your House 1
WrestleMania kronologia

Edellinen: WrestleMania X
Seuraava: WrestleMania XII
Diesel, joka säilytti WWF-mestaruuden WrestleManiassa
Welshponi

| Welshponi |
| --- | --- |
 16-vuotias A-sektion tamma
Tyyppi::  poni, raskas poni
Alkuperä ja nimet
Alkuperämaa::   Wales
Polveutuminen::  Kelttien poneista polveutuvat kannat, arabianhevonen
Rodun syntyaika::  Keskiaika
Kantakirja perustettu::  1901
Muita nimityksiä::  walesinponi
Esiintyminen ja käyttö
Merkitys Suomessa::  noin 750 yksilöä vuonna 2009
Ominaisuudet
Korkeus::  A-sektio korkeintaan 122 cm B- ja C-sektiot korkeintaan 137 cm D-sektio vähintään 137 cm 
Värit::  kaikki paitsi kirjavat;sabinokirjavuus on kuitenkin hyväksyttyä
A-sektion welshponi eli walesinvuoristoponi valjakkokilpailussa
Welshponit (myös walesinponit) ovat ryhmä Walesista, Isosta-Britanniasta kotoisin olevia ponirotuja. Welshponit jaetaan neljään sektioon (A–D) sekä welsh-risteytykseen, Welsh Part-Brediin. Vanhin sektioista on A, Welsh Mountain eli walesinvuoristoponi. Walesin vuorilla on laiduntanut vuoristoponeja vuosituhansien ajan. Karuilla laitumilla niistä on muovautunut vahvoja, älykkäitä ja terveitä poneja. Nykyiset welshponit on jalostettu risteyttämällä parhaita walesilaisia vuoristoponeja muiden muassa arabianhevosen kanssa.
Sektiot > Welsh Mountain (sektio A) (walesinvuoristoponi)

Alkuperämaa: Iso-Britannia (Wales)
Säkäkorkeus: alle 122 cm
Värit: kimo yleisin, kaikki paitsi kirjavat hyväksytään (käytännössä sabinokirjavuus on yleistä ja saa olla varsin voimakastakin); welshponeissa esiintyy rautiaita, ruunikoita, mustia, kimoja, voikkoja sekä päistärikköjä
Sektiot > Welsh Mountain (sektio A) (walesinvuoristoponi) > Kantaisät > Dyoll Starlight WSB 4

Dyoll Starlightia pidetään rodun kantaisänä, ja sen vaikutus rotuun näkyy edelleen. Ennen Starlightia walesinvuoristoponit olivat lähes kaikki mustia, ruunikoita tai rautiaita; Starlightin mukana rotuun tuli uutena värinä kimo, joka nykyään on Welsh Mountain -ponien yleisin väri. Dyoll Starlight syntyi vuonna 1894 ja astui yli 20 vuotta Dyoll-siittolassa. Vuonna 1919 Starlight myytiin lady Wentworthille, kuuluisalle arabianhevoskasvattajalle, ja 1925 edelleen Espanjaan, missä se kuoli 35-vuotiaana. Starlight sai useita jälkeläisiä joista tuli näyttelyvoittajia ja hyviä periyttäjiä. Monet oriit, kuten Dyoll Ballistite (myöh. Grove Ballistite) ja Dyoll King Cole, ovat Starlightin poikia. King Colen pojanpoika, Grove Sprightly, oli kuuluisa näyttelyvoittaja ja show-ori.
Sektiot > Welsh Mountain (sektio A) (walesinvuoristoponi) > Kantaisät > Coed Coch Glyndwr WSB 1617

Coed Coch Glyndwr oli syntyessään heikko varsa. Se melkein menehtyi ollessaan nuori, mutta ohikulkumatkalla ollut poika pelasti sen. Glyndwr sai kasvussa ikätoverinsa kiinni vasta kaksivuotiaana. Se myytiin 1937 huutokaupassa, kun Coed Coch -siittolan pitäjä neiti M. Brodrick lopetti kasvatustoiminnan. Glyndwrin hinnaksi tuli 45 guineaa, ja sen osti liikemies nimeltä S. Walton. Huutokaupan kallein poni oli ori Coed Coch Serliw, joka maksoi 63 guineaa. Glyndwrin kasvattaja neiti Brodrick osti Glyndwrin pian takaisin huomatessaan oriin olevan kaksivuotiaaksi erityisen näyttävä, ja se pysyi Brodrickin omistuksessa vuoteen 1943. Vuoden 1939 Glyndwr oli vuokralla Criban-siittolassa ja jätti sinne merkittävän oriin Criban Winston. Glynwr toimi jalostusoriina myös Cui-, Crabbet-, Clan-, Shalbourne-, Twyford- ja Coedowen-siittoloissa. Clan-siittolaan Glynwr jätti hyvin paljon isäänsä muistuttavan oriin Clan Dubail. Coed Coch -siittolaan Glynwr jätti 25 oria ja 25 tammaa, jotka myöhemmin voittivat Royal Welsh Show Champion -tittelit vuosina 1947–1972. Näistä 38 oli Glyndwrin suoria jälkeläisiä, loput toisen polven jälkeläisiä. Coed Coch Glynwriä ei muisteta suurena näyttelyponina vaan nimenomaan jalostusoriina. Glynwr jätti Welsh Mountain -poneihin pysyvän leiman.
Sektiot > Welsh Mountain (sektio A) (walesinvuoristoponi) > Kantaisät > Coed Coch Madog WSB 1981

Varsana Madog ei ollut mitenkään erikoinen poni, ja se myytiinkin muutamia kertoja eteenpäin. Madogin kasvattaja neiti Brodrick päätti kuitenkin ostaa Madogin takaisin myydäkseen sen edelleen ulkomaille. Brodrick vei Madogin näyttelyyn, ja komistunut ori saikin toisen sijan eikä ollut enää myytävänä. Vanhempana oriina Madog oli voittamaton: se saavutti 139 ykköspalkintoa ja 63 champion-titteliä sekä lisäksi 53 muuta mitalia ja pokaalia. Näyttelytuloksistaan huolimatta Madogin nimi on Coed Coch Glyndwrin tavoin jäänyt rodun historiaan nimenomaan huippuperiyttäjänä. Nykypäivän näyttelychampioneista lähes jokainen polveutuu Madogista jotakin kautta. Madog kuoli 38-vuotiaana vuonna 1978.
Sektiot > Welshponi (sektio B) (walesinponi)

Alkuperämaa: Iso-Britannia (Wales)
Säkäkorkeus: alle 137,2 cm
Värit: kaikki paitsi kirjavat hyväksytään (käytännössä sabinokirjavuus on yleistä ja saa olla varsin voimakastakin); welsh-poneissa esiintyy rautiaita, ruunikoita, mustia, kimoja, voikkovärejä sekä päistärikköjä. Kimo väreistä yleisin.
Puhdasrotuisen Welsh B sektion ponin suvussa saa olla vain A ja B sektioiden poneja. Muita Welsh sektioita ei sallita.
Welsh B sektion poneja käytetään usein lasten ja nuorten ratsuina. Niitä nähdään myös kilparadoilla sekä koulu-, että esteratsastuksessa. B-poni on tyypiltään Welsh sektio A:n ja ratsuponin välistä. B-poneilla on luontainen hyvä hyppykyky ja hyvä tasapaino.